Krieketheld word weer paAB de Villiers en sy vrou, Danielle, en seun, AB jr. (Foto: Instagram) Die Suid-Afrikaanse krieketster AB de Villiers gaan weer pa word. Alftaaf Kozi, Krieket Suid-Afrika se woordvoerder, het Woensdag aan Maroela Media gesê De Villiers het die nuus die afgelope week tydens die Pink Day-mediafunksie bekendgemaak. De Villiers en sy vrou, Danielle, is in 2013 getroud en hul eersteling, AB (Abraham Benjamin) jr., is net ouer as ŉ jaar. Die voormalige eendagkrieketkaptein het in Desember 2016 as die eendagkaptein van die Suid-Afrikaanse toettspan bedank en in ŉ verklaring gesê dié skuif was glo in belang van die span. Faf du Plessis het die leisels oorgeneem. Die derde en laaste T20-krieketwedstryd tussen Suid-Afrika en Sri Lanka word Woensdag (18:00) op Nuweland in Kaapstad gespeel en die groot nuus is dat AB de Villiers uiteindelik weer vir die Proteas in aksie sal wees. Daar was ongekende belangstelling by die kaartjieskantore in Kaapstad nadat dit bekend geword het dat De Villiers ná sy lang afwesigheid weens ŉ elmboogbesering in die groep ingesluit is en heel waarskynlik in die span op Nuweland sal wees. Hy het reeds die naweek vir Noordelikes teen Oostelikes in sy eerste wedstryd gespeel en het 134 lopies in 103 balle, insluitende 19 viere en drie sesse, geslaan.